बॉलीवुड के इस एक्टर ने बच्चे को झट से सिखा दिया स्टंट, कुछ ही सेकेंड में दिखाया ये करतब- देखें Video  
विद्युत जामवाल ने पोस्ट किया वीडियो
स्टंट और मार्शल आर्ट में माहिर
वीडियो इंटरनेट पर हो रहा वायरल
बॉलीवुड एक्टर विद्युत जामवाल (Vidyut Jammwal) अपने स्टंट और मार्शल आर्ट परफॉर्मेंस के लिए पहचाने जाते हैं. जब भी उनकी फिल्म आती है तो मार्शल आर्ट और ताबड़तोड़ एक्शन से भरपूर सीन्स देखने को मिलती है. जिसकी वजह से लोग उन्हें काफी पसंद भी करते हैं. विद्युत जामवाल (Vidyut Jammwal) अपने सोशल मीडिया अकाउंट्स पर भी काफी एक्टिव रहते हैं. आए दिन किसी न किसी वीडियो को जरूर शेयर करते देखा गया है. रविवार वाले दिन उन्होंने एक ऐसा वीडियो शेयर किया है, जिसमें वह बच्चे को स्टंट करना सिखा रहे हैं. विद्युत की मदद से करीब 5 से 7 साल का बच्चा समर साल्ट लगाते हुए दिखाई दे रहा है. इसका वीडियो इंटरनेट पर काफी वायरल हो रहा हूं. इसको करीब 4 लाख से ज्यादा बार देखा जा चुका है.
 
A post shared by Vidyut Jammwal (@mevidyutjammwal) on Feb 23, 2019 at 8:58pm PST
बता दें, बॉलीवुड एक्टर विद्युत जामवाल जितने बेहतरीन अभिनेता हैं, उतने ही शानदार मार्शल आर्ट एक्सपर्ट भी हैं. उनकी लोकप्रियता सिर्फ भारत में नहीं बल्कि दुनियाभर में फैली है. इसका अंदाज आप विद्युत से जुड़ा ताजा खबर से लगा सकते हैं. अमेरिकी मंच लूपर ने दुनिया के शीर्ष मार्शल आर्ट स्टार्स की लिस्ट जारी की थी, जिसमें विद्युत का नाम भी शामिल था. विद्युत ने भारतीय मार्शल आर्ट फॉर्म कलारीपायट्टू को वैश्विक मान्यता दिलाने की कोशिश की है. 
विद्युत जामवाल ने हॉलीवुड फिल्म 'जंगली' की शूटिंग खत्म कर ली है. 'जंगली' आदमी और हाथियों के बीच एक अनोखे रिश्ते पर आधारित है और इससे पहले यह दशहरे पर रिलीज होने वाली थी. जंगली पिक्चर्स द्वारा निर्मित फिल्म चख रसेल द्वारा निर्देशित है, वह 'द मास्क', 'इरेजर' और 'द स्कॉर्पियन किंग' जैसी हॉलीवुड फिल्मों का निर्देशन कर चुके हैं. फिल्म 5 अप्रैल 2019 को रिलीज हो सकती है.